**ΟΜΟΣΠΟΝΔΙΑ ΕΡΓΟΔΟΤΩΝ & ΒΙΟΜΗΧΑΝΩΝ (ΟΕΒ)**

**Α Ν Α Κ Ο I N Ω Θ Ε Ν**

**«Διαλέξεις ΟΕΒ σε θέματα Ενέργειας και Περιβάλλοντος»**

Η Ομοσπονδία Εργοδοτών & Βιομηχάνων (ΟΕΒ) εγκαινιάζει μία νέα πρωτοβουλία που αφορά τη διοργάνωση κύκλου διαλέξεων σε επίκαιρα θέματα για την Ενέργεια και το Περιβάλλον ή και σχετιζόμενα με αυτά ζητήματα και που σίγουρα ενδιαφέρουν ή/και επηρεάζουν τις επιχειρήσεις.

Στόχος των διαλέξεων αυτών είναι η άμεση και πληρέστερη ενημέρωση των Μελών της ΟΕΒ και άλλων ενδιαφερόμενων, για τις τρέχουσες επιστημονικές και τεχνολογικές εξελίξεις, κατευθύνσεις πολιτικής, νομοθετικές ρυθμίσεις, διεθνή πρότυπα, μελλοντικoύς σχεδιασμούς, κ.α.

Για το σκοπό αυτό έχει ετοιμαστεί πρόγραμμα του κύκλου διαλέξεων για το πρώτο εξάμηνο του 2017, με διακεκριμένους προσκεκλημένους ομιλητές με εξειδικευμένη γνώση στα ενεργειακά και περιβαλλοντικά θέματα, οι οποίοι θα παρουσιάσουν τις διαλέξεις τους και θα απαντούν σε ερωτήσεις των συμμετεχόντων.

Η ΟΕΒ αναλαμβάνει πρωτοβουλίες που αποβλέπουν στη διασφάλιση έγκυρης και έγκαιρης ενημέρωσης των επιχειρήσεων για τρέχοντα θέματα. Η παρακολούθηση των συγκεκριμένων διαλέξεων θα έχει πολλαπλά οφέλη για τους συμμετέχοντες και παρέχεται από την ΟΕΒ προς τα Μέλη της χωρίς χρέωση.

Επισυνάπτονται το πρόγραμμα των διαλέξεων, σύντομα βιογραφικά σημειώματα των ομιλητών, καθώς και τα έντυπα συμμετοχής.

ΑΧ170029ΑΝΑ

**Πρόγραμμα Διαλέξεων**

**«Οι Διαλέξεις ΟΕΒ για την Ενέργεια και το Περιβάλλον»\***

Κεντρικά Γραφεία Ομοσπονδίας Εργοδοτών & Βιομηχάνων (ΟΕΒ), Αίθουσα Α, Λευκωσία

| **Τίτλος παρουσίασης** | **Εισηγητής** | **Ημερομηνία** | **Ώρα** |
| --- | --- | --- | --- |
| [Οικολογικός Σχεδιασμός και Ενεργειακή Σήμανση στα συνδεόμενα με την ενέργεια προϊόντα](#οικολογικός) | Σάββας ΙωάννουΥπηρεσία ΕνέργειαςΥΕΕΒ&Τ | Τετάρτη18 Ιανουαρίου 2017 | 11.30-13.00 |
| [ΙΠΕ: Χρηματοδοτικά προγράμματα για την ενέργεια - Προγράμματα RESTART 2016-2020](#χρηματοδοτικά)[Συγχρηματοδοτικά προγράμματα εδαφικής συνεργασίας INTERREG MED, ENI](#χρηματοδοτικά) | Γιώργος ΧρίστουΙωάννα Σεργίδου ΛοΐζουΊδρυμα Προώθησης ΈρευναςΚωνσταντία ΚωνσταντίνουΓΔ ΕΠΣΑ | Τετάρτη25 Ιανουαρίου 2017 | 10.00-13.00 |
| [Βασικές αρχές λειτουργίας ηλεκτρικών συστημάτων και αγορά ηλεκτρισμού Κύπρου](#πουλλικκάς) | Δρ Ανδρέας ΠουλλικκάςΠρόεδρος ΡΑΕΚ | Τετάρτη08 Φεβρουαρίου 2017 | 16.00-18.00 |
| [Ενεργειακή απόδοση κτιρίων και σχετικά διατάγματα και κανονισμοί](#χατζηνικολάου)[Αποτελέσματα μελέτης για το εθνικό δυναμικό συμπαραγωγής και τις αποδοτικές λύσεις για θέρμανση και ψύξη.](#χατζηνικολάου) | Νίκος ΧατζηνικολάουΥπηρεσία ΕνέργειαςΥΕΕΒ&ΤΧριστόδουλος ΕλληνόπουλοςΥπηρεσία Ενέργειας | Τετάρτη22 Φεβρουαρίου 2017 | 11.00-13.00 |
| [Ενεργειακοί έλεγχοι και απαιτήσεις νομοθεσίας](#θωμά)[Ενεργειακές Υπηρεσίες και απαιτήσεις νομοθεσίας](#θωμά) | Ιωάννης ΘωμάΥπηρεσία ΕνέργειαςΚατερίνα ΠιριπίτσηΥπηρεσία ΕνέργειαςΥΕΕΒ&Τ | Τετάρτη08 Μαρτίου 2017 | 13.30-15.00 |
| [Κυκλική οικονομία – Στρατηγική δημοτικών αποβλήτων και δυνατότητες επενδύσεων](#κυκλική)[Διαλογή στη πηγή σε μεγάλους οργανισμούς](#κυκλική) | Κώστας ΧατζηπαναγιώτουΜερόπη ΜηλιώτουΤμήμα Περιβάλλοντος | Τετάρτη22 Μαρτίου 2017 | 10.00-13.00 |
| [Υποχρεώσεις επιχειρήσεων στη διαχείριση αποβλήτων, ευκαιρίες και προοπτικές](#αεκκ)[Ορθολογική διαχείριση εκσκαφών, κατασκευών και κατεδαφίσεων ΑΕΚΚ](#αεκκ) | Κώστας ΧατζηπαναγιώτουΤμήμα ΠεριβάλλοντοςΔρ Χρυστάλλα ΣτυλιανούΤμήμα Περιβάλλοντος | Τετάρτη05 Απριλίου 2017 | 13.30-15.00 |
| [Ενεργειακός Σχεδιασμός για το 2020 και το 2030 και ο ρόλος των Ανανεώσιμων Πηγών Ενέργειας στην Κύπρο](#λιζιδης)[Σχέδια Χορηγιών για ΑΠΕ και ΕΞΕ, Πρόοδος και Μελλοντικοί σχεδιασμοί](#λιζιδης) | Γιώργος ΠαρτασίδηςΥπηρεσία ΕνέργειαςΥΕΕΒ&ΤΑντρέας ΛιζίδηςΥπηρεσία ΕνέργειαςΥΕΕΒ&Τ | Τετάρτη26 Απριλίου 2017 | 14.00-15.30 μμ |
| [ISO 500001 και ενεργειακοί έλεγχοι](#μιχοπουλος) | Δρ Απόστολος ΜιχόπουλοςΤΕΠΑΚ | Τετάρτη10 Μαΐου 2017 | 16.00-17.00 |
| [Ασφάλεια και Υγεία σε εγκαταστάσεις συστημάτων ΑΠΕ και ΕΞΕ](#ορφανιδης) | Μιχάλης ΟρφανίδηςΤμήμα Επιθεώρησης Εργασίας | Τετάρτη24 Μαΐου 2017 | 11.30-13.00 |
| [EMAS – Σύστημα Οικολογικής Διαχείρισης και Ελέγχου της Ευρωπαϊκής Ένωσης (EMAS)](#ναταλία)[Οικολογικό σήμα Ecolabel](#ναταλία) | Ναταλία ΓεωργίουΤμήμα Περιβάλλοντος | Τετάρτη14 Ιουνίου 2017 | 11.30-13.00 |
| [Απαιτήσεις για την ενεργειακή απόδοση- Εθνική Νομοθεσία](#πιριπιτσηστουγιαννης)[Εθνικό Σχέδιο Δράσης Ενεργειακής Απόδοσης](#πιριπιτσηστουγιαννης) | Κατερίνα ΠιριπίτσηΥπηρεσία ΕνέργειαςΕυάγγελος ΣτουγιάννηςΥπηρεσία ΕνέργειαςΥΕΕΒ&Τ | Τετάρτη21 Ιουνίου 2017 | 13:00-15.00 |

*\*Σημείωση: Η συμμετοχή στις διαλέξεις είναι χωρίς χρέωση για τα Μέλη της ΟΕΒ. Για μη Μέλη της ΟΕΒ, η συμμετοχή σε κάθε διάλεξη ανέρχεται στα 30 ευρώ + ΦΠΑ ή* ***100 ευρώ + ΦΠΑ*** *για συμμετοχή σε* ***όλες*** *τις διαλέξεις.*

Για περισσότερες πληροφορίες μπορείτε να επικοινωνείτε με την κα Ανθή Χαραλάμπους, Προϊστάμενη Υπηρεσίας Ενέργειας & Περιβάλλοντος ΟΕΒ, τηλ. 22665102, ext. 204, email acharalambous@oeb.org.cy .

**«Οικολογικός Σχεδιασμός και Ενεργειακή Σήμανση στα συνδεόμενα με την ενέργεια προϊόντα»**

Τετάρτη, 18 Ιανουαρίου 2017, 11.30 πμ-13.00

Κεντρικά Γραφεία Ομοσπονδίας Εργοδοτών & Βιομηχάνων (ΟΕΒ), Αίθουσα Α, Λευκωσία

**Εισηγητής: Σάββας Ιωάννου (Υπηρεσία Ενέργειας)**

Ο Σάββας Ιωάννου είναι Λειτουργός Βιομηχανικών Εφαρμογών στην Υπηρεσία Ενέργειας του Υπουργείου Ενέργειας, Εμπορίου, Βιομηχανίας και Τουρισμού, όπου συντονίζει την ομάδα που έχει ως αποστολή την εποπτεία της αγοράς των συνδεόμενων με την ενέργεια προϊόντων και την προστασία του περιβάλλοντος από τα προβλήματα που προκύπτουν από τη βιομηχανική δραστηριότητα. Μεταξύ άλλων, εκπροσωπεί την Κύπρο ως ο εθνικός εμπειρογνώμονας, στην Επιτροπή Οικολογικού Σχεδιασμού (Ecodesign Regulatory Committee) της Ευρωπαϊκής Επιτροπής και στην Ομάδα Εμπειρογνωμόνων για την Ενεργειακή Σήμανση (Expert group on Energy Labelling) της Ευρωπαϊκής Επιτροπής. Έχει σπουδάσει Χημικός Μηχανικός στο Πανεπιστήμιο της Πάτρας με μεταπτυχιακές σπουδές στη διαχείριση ενέργειας.

**ΔΗΛΩΣΗ ΣΥΜΜΕΤΟΧΗΣ**

**«Οικολογικός Σχεδιασμός και Ενεργειακή Σήμανση στα συνδεόμενα με την ενέργεια προϊόντα»**

**ΝΑ ΑΠΟΣΤΑΛΕΙ ΣΤΟΝ ΑΡ.ΦΑΞ: 22669459 μέχρι την Παρασκευή 13/01/2017**

Επιχείρηση:…………………………………………………….……………………….…………

Μέλος ΟΕΒ: Ναι [ ]  Όχι [ ]

Συμμετέχοντας: ………………………………………………………………………...………

Υπογραφή: …………………………………………….…………………………..…………….

Τηλέφωνο επικοινωνίας: …………………………………………………………………….

email: …………………………………………………………………………………..………….

**«ΙΠΕ: Χρηματοδοτικά προγράμματα για την ενέργεια - Προγράμματα RESTART 2016-2020»**

**«ΓΔ ΕΠΣΑ: Συγχρηματοδοτικά προγράμματα εδαφικής συνεργασίας INTERREG MED, ENI»**

Τετάρτη 25 Ιανουαρίου 2017, 10.00 πμ-13.00

Κεντρικά Γραφεία Ομοσπονδίας Εργοδοτών & Βιομηχάνων (ΟΕΒ), Αίθουσα Α, Λευκωσία

**Εισηγητές: Γιώργος Χρίστου, Ιωάννα Σεργίδου Λοιζίδου (ΙΠΕ), Κωνσταντία Κωνσταντίνου (ΓΔ ΕΠΣΑ)**

**Γιώργος Χρίστου (ΙΠΕ)**

Ο Γιώργος Χρίστου σπούδασε Επικοινωνία και Μέσα Μαζικής Ενημέρωσης, Πολιτική και Διακυβέρνηση της Ευρωπαϊκής Ένωσης και Σύγχρονη και Νεότερη Ιστορία στην Αθήνα, το Λονδίνο και τη Λευκωσία. Εργάζεται ως Επιστημονικός Λειτουργός στον Τομέα Καινοτομίας και Επιχειρήσεων του Ιδρύματος Προώθησης Έρευνας από το 2011 και ασχολείται με τη διαχείριση της συμμετοχής των επιχειρήσεων και των νεοφυών επιχειρήσεων σε έργα έρευνας, τεχνολογικής ανάπτυξης και καινοτομίας. Είναι ακόμα υπεύθυνος για θέματα προβολής και επικοινωνίας του Ιδρύματος. Συμμετέχει επίσης στην υλοποίηση των εργασιών καθώς στις ομάδες για την επικοινωνία και για τη ναυτιλία του ευρωπαϊκού δικτύου υποστήριξης των μικρομεσαίων επιχειρήσεων «Enterprise Europe Network».

**Ιωάννα Σεργίδου Λοΐζου (ΙΠΕ)**

Η Ιωάννα Σεργίδου Λοΐζου είναι κάτοχος μεταπτυχιακού τίτλου στη Δημόσια Διοίκηση και εργάζεται ως Επιστημονική Λειτουργός  στο Ίδρυμα Προώθησης Έρευνας από το 2007. Διαχειρίζεται έργα που αφορούν στην Κοινωνία και Ανθρωπιστικές Επιστήμες καθώς και έργα που αφορούν στο Πρόγραμμα «Ολοκληρωμένα Έργα» στον τομέα προτεραιότητας «Τουρισμός». Διαχειρίζεται, επίσης, έργα που αφορούν στο Πρόγραμμα «Ευρωπαϊκές Πρωτοβουλίες - Τοπική Ανάπτυξη» και στο Πρόγραμμα «ERANET Cofund». Είναι επίσης η αρμόδια Λειτουργός για το έργο «SOLAR - ERANET Cofund».

**Κωνσταντία Κωνσταντίνου (ΓΔ ΕΠΣΑ)**

Η Κωνσταντία Κωνσταντίνου είναι Λειτουργός Προγραμματισμού στη Γενική Διεύθυνση Ευρωπαϊκών Προγραμμάτων, Συντονισμού και Ανάπτυξης. Αποτελεί μέλος της Μονάδας Ευρωπαϊκής Εδαφικής Συνεργασίας (ΕΕΣ) η οποία ασχολείται με τα Προγράμματα ΕΕΣ στα οποία συμμετέχει η Κύπρος. Εκπροσωπεί την Κύπρο στα όργανα αποφάσεων των εν λόγω Προγραμμάτων και είναι Εθνικό Σημείο Επαφής για τα Προγράμματα Interreg Ελλάδα-Κύπρος και ENI CBC MED. Έχει σπουδάσει Οικονομικά στο Πανεπιστήμιο Κύπρου με μεταπτυχιακές σπουδές στο Development Management στο Ανοικτό Πανεπιστήμιο του Λονδίνου.

**ΔΗΛΩΣΗ ΣΥΜΜΕΤΟΧΗΣ**

**«ΙΠΕ: Χρηματοδοτικά προγράμματα για την ενέργεια - Προγράμματα RESTART 2016-2020»**

**«ΓΔ ΕΠΣΑ: Συγχρηματοδοτικά προγράμματα εδαφικής συνεργασίας INTERREG MED, ENI»**

**ΝΑ ΑΠΟΣΤΑΛΕΙ ΣΤΟΝ ΑΡ.ΦΑΞ: 22669459 μέχρι την Παρασκευή 20/01/2017**

Επιχείρηση:…………………………………………………….……………………….…………

Μέλος ΟΕΒ: Ναι [ ]  Όχι [ ]

Συμμετέχοντας: ………………………………………………………………………...………

Υπογραφή: …………………………………………….…………………………..…………….

Τηλέφωνο επικοινωνίας: …………………………………………………………………….

email: …………………………………………………………………………………..………….

**«Βασικές αρχές λειτουργίας ηλεκτρικών συστημάτων και αγορά ηλεκτρισμού Κύπρου»**

Τετάρτη 8 Φεβρουαρίου 2017, 16.00 -18.00

Κεντρικά Γραφεία Ομοσπονδίας Εργοδοτών & Βιομηχάνων (ΟΕΒ), Αίθουσα Α, Λευκωσία

**Εισηγητής: Δρ Ανδρέας Πουλλικκάς (ΡΑΕΚ)**

Ο ∆ρ. Ανδρέας Πουλλικκάς κατέχει πανεπιστημιακό δίπλωμα Batchelor of Engineering (B.Eng Hons) στη Μηχανολογία, μεταπτυχιακό δίπλωμα Master of Philosophy (M.Phil) σε θέματα πυρηνικής ασφάλειας και στροβιλοµηχανών, διδακτορικό τίτλο Doctor of Philosophy (Ph.D) σε θέματα αριθμητικής ανάλυσης και ανώτερο διδακτορικό τίτλο Doctor of Technology (D.Tech) σε θέματα βελτιστοποίησης ενεργειακών συστημάτων και ενεργειακής πολιτικής από το Loughborough University, Αγγλίας. Είναι Διακεκριμένο Μέλος του Institution of Engineering and Technology (FIET). Είναι ο Πρόεδρος της Ρυθμιστικής Αρχής Ενέργειας Κύπρου (ΡΑΕΚ) και Πρόεδρος του Συμβουλίου Ενεργειακής Στρατηγικής της Κύπρου. Στην επαγγελματική του καριέρα έχει δουλέψει σε ακαδημαϊκά ιδρύματα, όπως στο Πανεπιστήμιο του Χάρβαρντ, Καθηγητής Συστημάτων Ισχύος και Πρόεδρος του Τμήματος Ηλεκτρολόγων Μηχανικών, και Μηχανικών Ηλεκτρονικών Υπολογιστών και Πληροφορικής στο Τεχνολογικό Πανεπιστήμιο Κύπρου και στη βιομηχανία όπως Βοηθός Διευθυντής στην Αρχή Ηλεκτρισμού Κύπρου όπου ήταν ο ιδρυτής και προϊστάμενος του Τμήματος Έρευνας και Ανάπτυξης. Είναι ο συντάκτης του διεθνούς έγκριτου περιοδικού Journal of Power Technologies, μέλος της συντακτικής επιτροπής του περιοδικού Sustainable Energy Technologies and Assesments και είναι ο συγγραφέας επιστημονικών δημοσιεύσεων σε διεθνή έγκριτα επιστημονικά περιοδικά και πρακτικά συνεδρίων και ο συγγραφέας επτά βιβλίων.

**ΔΗΛΩΣΗ ΣΥΜΜΕΤΟΧΗΣ**

**«Βασικές αρχές λειτουργίας ηλεκτρικών συστημάτων και αγορά ηλεκτρισμού Κύπρου»**

**ΝΑ ΑΠΟΣΤΑΛΕΙ ΣΤΟΝ ΑΡ.ΦΑΞ: 22669459 μέχρι την Παρασκευή 3/02/2017**

Επιχείρηση:…………………………………………………….……………………….…………

Μέλος ΟΕΒ: Ναι [ ]  Όχι [ ]

Συμμετέχοντας: ………………………………………………………………………...………

Υπογραφή: …………………………………………….…………………………..…………….

Τηλέφωνο επικοινωνίας: …………………………………………………………………….

email: …………………………………………………………………………………..………….

**«Ενεργειακή απόδοση κτιρίων και σχετικά διατάγματα και κανονισμοί»**

**«Αποτελέσματα μελέτης για το εθνικό δυναμικό συμπαραγωγής και τις αποδοτικές λύσεις για θέρμανση και ψύξη»**

Τετάρτη 22 Φεβρουαρίου 2017, 11.00 -13.00

Κεντρικά Γραφεία Ομοσπονδίας Εργοδοτών & Βιομηχάνων (ΟΕΒ), Αίθουσα Α, Λευκωσία

**Εισηγητές: Νίκος Χατζηνικολάου, Χριστόδουλος Ελληνόπουλος (Υπηρεσία Ενέργειας)**

Ο κ. Νίκος Χατζηνικολάου συντονίζει την ομάδα για την ενεργειακή απόδοση των κτιρίων της Υπηρεσίας Ενέργειας του Υπουργείου Ενέργειας, Εμπορίου, Βιομηχανίας και Τουρισμού. Ασχολείται αποκλειστικά με την εφαρμογή και την βελτίωση μέτρων που θα αυξήσουν την ενεργειακή απόδοση του υφιστάμενου κτιριακού αποθέματος και θα προωθήσουν τα κτίρια με σχεδόν μηδενική κατανάλωση ενέργειας. Εκπροσωπεί την Κύπρο ως εθνικός εμπειρογνώμονας στην επιτροπή παρακολούθησης εφαρμογής της Οδηγία 2010/31/ΕΕ για την ενεργειακή απόδοση των κτιρίων που αποτελείται από τα κράτη μέλη και την Ευρωπαϊκή Επιτροπή, και στο πρόγραμμα “Concerted Action EPBD IV” που στόχο έχει την ανταλλαγή τεχνογνωσίας μεταξύ Ευρωπαίων εμπειρογνωμόνων στον τομέα της ενεργειακής απόδοσης των κτιρίων. Στο παρελθόν έχει εργαστεί ως μηχανικός παραγωγής σε βιομηχανία δομικών υλικών, καθώς και σε εταιρεία μηχανολογικών εγκαταστάσεων σε κτίρια. Έχει σπουδάσει Μηχανολόγος Μηχανικός στο University of New Orleans των ΗΠΑ και Διοίκηση του Δημοσίου Τομέα στο CIIM.

Ο κ. Χριστόδουλος Ελληνόπουλος είναι μηχανολόγος μηχανικός απόφοιτος του Ανώτερου Τεχνολογικού Ινστιτούτου Κύπρου (2001) και του Πανεπιστήμιου Τεχνολογίας και Οικονομικών της Βουδαπέστης (2005). Επίσης κατέχει μεταπτυχιακό δίπλωμα στο Building Services Engineering από το Brunel University του Ηνωμένου Βασιλείου (2006) όπως επίσης μεταπτυχιακό δίπλωμα στο Petroleum Engineering από το Πανεπιστήμιο Κύπρου (2014). Με την εκπλήρωση του μεταπτυχιακού του διπλώματος στο Ηνωμένο Βασίλειο εργάστηκε σε θέση μηχανολόγου μηχανικού στην εταιρεία Hoare Lea - International Firm of Mechanical and Electrical Consulting Engineers UΚ.

Από τον Οκτώβριο του 2009 εργάζεται στην Υπηρεσία Ενέργεια, αρχικά σε θέματα που σχετίζονται με την Ευρωπαϊκή Οδηγία για την Ενεργειακή Απόδοση των Κτιρίων και από το 2013 σε θέματα που αφορούν την Ευρωπαϊκή Οδηγία για την Ενεργειακή Απόδοση και πιο συγκεκριμένα στην ανάπτυξη και προώθηση μέτρων με σκοπό τη βελτίωση της ενεργειακής απόδοσης στον τομέα της θέρμανσης και ψύξης όπου και με αυτή του την ιδιότητα εκπροσωπεί την Κύπρο σε διάφορα συνέδρια του εξωτερικού.

Στα πλαίσια των εκπαιδευτικών σεμιναρίων για υποψήφιους ειδικευμένους εμπειρογνώμονες που διοργάνωνε η Υπηρεσία Ενέργειας αλλά και ως εξωτερικός επισκέπτης στο μεταπτυχιακό μάθημα «Ενεργειακή Απόδοση και Ενεργειακός Έλεγχος» του Τμήματος Διαχείρισης Περιβάλλοντος του ΤΕΠΑΚ, είχε την ευθύνη εκμάθησης της εθνικής μεθοδολογίας υπολογισμού ενεργειακής απόδοσης των κτιρίων.

**ΔΗΛΩΣΗ ΣΥΜΜΕΤΟΧΗΣ**

**«Ενεργειακή απόδοση κτιρίων και σχετικά διατάγματα και κανονισμοί»**

**«Αποτελέσματα μελέτης για το εθνικό δυναμικό συμπαραγωγής και τις αποδοτικές λύσεις για θέρμανση και ψύξη»**

**ΝΑ ΑΠΟΣΤΑΛΕΙ ΣΤΟΝ ΑΡ.ΦΑΞ: 22669459 μέχρι την Παρασκευή 17/02/2017**

Επιχείρηση:…………………………………………………….……………………….…………

Μέλος ΟΕΒ: Ναι [ ]  Όχι [ ]

Συμμετέχοντας: ………………………………………………………………………...………

Υπογραφή: …………………………………………….…………………………..…………….

Τηλέφωνο επικοινωνίας: …………………………………………………………………….

email: …………………………………………………………………………………..………….

**«Ενεργειακοί έλεγχοι και απαιτήσεις νομοθεσίας»**

**«Ενεργειακές Υπηρεσίες και απαιτήσεις νομοθεσίας»**

Τετάρτη 8 Μαρτίου 2017, 13.30 -15.00

Κεντρικά Γραφεία Ομοσπονδίας Εργοδοτών & Βιομηχάνων (ΟΕΒ), Αίθουσα Α, Λευκωσία

**Εισηγητές: Ιωάννης Θωμά, Κατερίνα Πιριπίτση (Υπηρεσία Ενέργειας)**

Ο κ. Ιωάννης Θωμά είναι Λειτουργός στην Υπηρεσία Ενέργειας του Υπουργείου Ενέργειας Εμπορίου, Βιομηχανίας & Τουρισμού. Είναι μέλος της ομάδας παρακολούθησης εφαρμογής της Οδηγίας 2012/27/ΕΕ που αφορά την Ενεργειακή Απόδοση στα πλαίσια του προγράμματος “Concerted Action EED”, που στόχο έχει την ανταλλαγή τεχνογνωσίας μεταξύ Ευρωπαίων εμπειρογνωμόνων στον τομέα της ενεργειακής απόδοσης.

Έχει προϋπηρεσία ως Λειτουργός Ενέργειας στο Ίδρυμα Ενέργειας Κύπρου με ιδιαίτερη εμπλοκή μεταξύ άλλων στους τομείς της Εξοικονόμηση και των Ανανεώσιμων Πηγών Ενέργειας, ως σύμβουλος μηχανολόγος σε ιδιωτικές επιχειρήσεις με ειδικότητα στο σχεδιασμό, την επίβλεψη, τη σύναψη και τη διαχείριση συμβολαίων μηχανολογικών εγκαταστάσεων στον κτιριακό τομέα. Διετέλεσε επίσης Διευθυντής μηχανολογικού τμήματος ιδιωτικής εμπορικής εταιρίας.



Η κα. Κατερίνα Πιριπίτση εργάζεται ως λειτουργός στην Υπηρεσία Ενέργειας του Υπουργείου Ενέργειας, Εμπορίου, Βιομηχανίας και Τουρισμού από το 2008. Έχει το γενικό συντονισμό για την εφαρμογή της Ευρωπαϊκής και Εθνικής Νομοθεσίας για την ενεργειακή απόδοση στην Κύπρο, τον εθνικό προγραμματισμό και την παρακολούθηση των εθνικών στόχων και υποχρεώσεων για την ενεργειακή απόδοση. Επιπλέον συντονίζει την υλοποίηση ευρωπαϊκών προγραμμάτων διασυνοριακής συνεργασίας στον τομέα της εξοικονόμησης ενέργειας και συντονίζει θέματα στρατηγικού προγραμματισμού και προϋπολογισμού στην Υπηρεσία Ενέργειας. Εκπροσωπεί την Κύπρο ως εθνικός εμπειρογνώμονας στην επιτροπή παρακολούθησης εφαρμογής της Οδηγία 2012/27/ΕΕ για την ενεργειακή απόδοση που αποτελείται από τα κράτη μέλη και την Ευρωπαϊκή Επιτροπή και αποτελεί εθνικό συντονιστή στο πρόγραμμα “Concerted Action EED”, που στόχο έχει την ανταλλαγή τεχνογνωσίας μεταξύ Ευρωπαίων εμπειρογνωμόνων στον τομέα της ενεργειακής απόδοσης. Στο παρελθόν έχει εργαστεί ως μηχανικός, στον τομέα δυναμικής προσομοίωσης πετροχημικών εγκαταστάσεων στην εταιρεία Hyperion Systems Engineering Ltd (2001-2005) και στο Τμήμα Γεωλογικής Επισκόπησης, στον κλάδο περιβαλλοντικής Γεωλογίας και χημείας (2005-2008). Έχει σπουδάσει Χημικός Μηχανικός (BSc, MSc) στο Αριστοτέλειο Πανεπιστήμιο Θεσσαλονίκης και Διοίκηση Επιχειρήσεων (ΜΒΑ) στο Πανεπιστήμιο Λευκωσίας, με εξειδίκευση σε θέματα διοίκησης θεμάτων ενέργειας και υδρογονανθράκων.

**ΔΗΛΩΣΗ ΣΥΜΜΕΤΟΧΗΣ**

**«Ενεργειακοί έλεγχοι και απαιτήσεις νομοθεσίας»**

**«Ενεργειακές Υπηρεσίες και απαιτήσεις νομοθεσίας»**

**ΝΑ ΑΠΟΣΤΑΛΕΙ ΣΤΟΝ ΑΡ.ΦΑΞ: 22669459 μέχρι την Παρασκευή 03/03/2017**

Επιχείρηση:…………………………………………………….……………………….…………

Μέλος ΟΕΒ: Ναι [ ]  Όχι [ ]

Συμμετέχοντας: ………………………………………………………………………...………

Υπογραφή: …………………………………………….…………………………..…………….

Τηλέφωνο επικοινωνίας: …………………………………………………………………….

email: …………………………………………………………………………………..………….

**«Κυκλική οικονομία – Στρατηγική δημοτικών αποβλήτων και δυνατότητες επενδύσεων»**

**«Διαλογή στη πηγή σε μεγάλους οργανισμούς»**

Τετάρτη 22 Μαρτίου 2017, 10.00 -13.00

Κεντρικά Γραφεία Ομοσπονδίας Εργοδοτών & Βιομηχάνων (ΟΕΒ), Αίθουσα Α, Λευκωσία

**Εισηγητές: Κώστας Χατζηπαναγιώτου, Μερόπη Μηλιώτου (Τμήμα Περιβάλλοντος)**

Ο Κώστας Χατζηπαναγιώτου παρακολούθησε πτυχιακές σπουδές στην Εφαρμοσμένη Γεωλογία στο Πανεπιστήμιο Πατρών και μεταπτυχιακά στη Διαχείριση Βιομηχανικών Αποβλήτων (ΕΛΚΕΠΑ), την Εκτίμηση Περιβαλλοντικών Επιπτώσεων (Παν/μιο Ουαλίας) και στη Διεύθυνση και Δημόσια Διοίκηση (ΜΙΜ).

Εργάστηκε από το 1985-1991 σαν ερευνητής στο Πανεπιστήμιο Πατρών και γεωλόγος περιβάλλοντος στην ιδιωτική εταιρεία ΓΕΩΕΡΕΥΝΑ στη Λευκωσία.

Από το 1991 γίνεται στέλεχος της Υπηρεσίας Περιβάλλοντος, ασχολούμενος με περιβαλλοντικές εκτιμήσεις και θέματα ελέγχου ρύπανσης νερών και εδαφών. Είναι Αρχιεπιθεωρητής με βάση το Νόμο για τον Έλεγχο της Ρύπανσης και Διαχείρισης Αποβλήτων, και Προστασίας της Φύσης. Από το 1998 εκπροσωπεί την Κύπρο στο Δίκτυο Επιθεωρητών Περιβάλλοντος των κρατών μελών της Ευρωπαϊκής Ένωσης (Δίκτυο IMPEL) και είχε ενεργό εμπλοκή στη διαδικασία εναρμόνισης με το Ευρωπαϊκό κεκτημένο μεταξύ 2000 και 2004.

Είναι μέλος του ΕΤΕΚ, του Συνδέσμου Γεωλόγων και Μεταλλειολόγων και του International Association of Impact Assessment (IAIA), και διετέλεσε πρόεδρος του Συνδέσμου Επιστημόνων & Μηχανικών Περιβάλλοντος Κύπρου. Έχει διδάξει σε αρκετά προγράμματα εκπαίδευσης σε θέματα περιβάλλοντος περιλαμβανομένου του Regional Training Program (RTP) του Γραφείου TAIEX της Ευρωπαϊκής Ένωσης. Επίσης εκπαιδευτής στο κέντρο εκπαίδευσης του ΕΤΕΚ σε περιβαλλοντικά θέματα. Εκτός από αριθμό επιστημονικών εργασιών που έχει δημοσιεύσει, έχει ετοιμάσει και εκδώσει (2003) βιβλίο με τίτλο “Εγχειρίδιο Διαδικασίας Εκπόνησης και Αξιολόγησης Περιβαλλοντικών Μελετών- Ιστορικό και Εξέλιξη του Θεσμού στην Κύπρο”.

Για τρία χρόνια (2007-2009) διετέλεσε Διπλωματικός Σύμβουλος Περιβάλλοντος στις Βρυξέλλες, στην Μόνιμη Αντιπροσωπεία της Κύπρου στην Ευρωπαϊκή Ένωση όπου και συμμετείχε στις διαπραγματεύσεις σημαντικών οδηγιών που σχετίζονται με τη διαχείριση αποβλήτων, τη βιομηχανική ρύπανση καθώς και το πακέτο νομοθετημάτων κλιματικής αλλαγής.

Συμμετοχές σε πολλά Συμβούλια Υπουργών Περιβάλλοντος και σε Ευρωπαϊκά Συμβούλια και ενεργή συμμετοχή, ως γενικός συντονιστής, της θεματικής περιβάλλοντος στην προεδρία της Κύπρου. Διορίστηκε στη θέση του Διευθυντή Τμήματος Περιβάλλοντος στις 3 Μαρτίου 2011.

**ΔΗΛΩΣΗ ΣΥΜΜΕΤΟΧΗΣ**

**«Κυκλική οικονομία – Στρατηγική δημοτικών αποβλήτων και δυνατότητες επενδύσεων»**

**«Διαλογή στη πηγή σε μεγάλους οργανισμούς»**

**ΝΑ ΑΠΟΣΤΑΛΕΙ ΣΤΟΝ ΑΡ.ΦΑΞ: 22669459 μέχρι την Παρασκευή 17/03/2017**

Επιχείρηση:…………………………………………………….……………………….…………

Μέλος ΟΕΒ: Ναι [ ]  Όχι [ ]

Συμμετέχοντας: ………………………………………………………………………...………

Υπογραφή: …………………………………………….…………………………..…………….

Τηλέφωνο επικοινωνίας: …………………………………………………………………….

email: …………………………………………………………………………………..………….

**«Υποχρεώσεις επιχειρήσεων στη διαχείριση αποβλήτων, ευκαιρίες και προοπτικές»**

**«Ορθολογική διαχείριση εκσκαφών, κατασκευών και κατεδαφίσεων ΑΕΚΚ»**

Τετάρτη 05 Απριλίου 2017, 13.30 -15.00

Κεντρικά Γραφεία Ομοσπονδίας Εργοδοτών & Βιομηχάνων (ΟΕΒ), Αίθουσα Α, Λευκωσία

**Εισηγητές: Κώστας Χατζηπαναγιώτου, Δρ Χρυστάλλα Στυλιανού (Τμήμα Περιβάλλοντος)**

Ο Κώστας Χατζηπαναγιώτου παρακολούθησε πτυχιακές σπουδές στην Εφαρμοσμένη Γεωλογία στο Πανεπιστήμιο Πατρών και μεταπτυχιακά στη Διαχείριση Βιομηχανικών Αποβλήτων (ΕΛΚΕΠΑ), την Εκτίμηση Περιβαλλοντικών Επιπτώσεων (Παν/μιο Ουαλίας) και στη Διεύθυνση και Δημόσια Διοίκηση (ΜΙΜ).

Εργάστηκε από το 1985-1991 σαν ερευνητής στο Πανεπιστήμιο Πατρών και γεωλόγος περιβάλλοντος στην ιδιωτική εταιρεία ΓΕΩΕΡΕΥΝΑ στη Λευκωσία.

Από το 1991 γίνεται στέλεχος της Υπηρεσίας Περιβάλλοντος, ασχολούμενος με περιβαλλοντικές εκτιμήσεις και θέματα ελέγχου ρύπανσης νερών και εδαφών. Είναι Αρχιεπιθεωρητής με βάση το Νόμο για τον Έλεγχο της Ρύπανσης και Διαχείρισης Αποβλήτων, και Προστασίας της Φύσης. Από το 1998 εκπροσωπεί την Κύπρο στο Δίκτυο Επιθεωρητών Περιβάλλοντος των κρατών μελών της Ευρωπαϊκής Ένωσης (Δίκτυο IMPEL) και είχε ενεργό εμπλοκή στη διαδικασία εναρμόνισης με το Ευρωπαϊκό κεκτημένο μεταξύ 2000 και 2004.

Είναι μέλος του ΕΤΕΚ, του Συνδέσμου Γεωλόγων και Μεταλλειολόγων και του International Association of Impact Assessment (IAIA), και διετέλεσε πρόεδρος του Συνδέσμου Επιστημόνων & Μηχανικών Περιβάλλοντος Κύπρου. Έχει διδάξει σε αρκετά προγράμματα εκπαίδευσης σε θέματα περιβάλλοντος περιλαμβανομένου του Regional Training Program (RTP) του Γραφείου TAIEX της Ευρωπαϊκής Ένωσης. Επίσης εκπαιδευτής στο κέντρο εκπαίδευσης του ΕΤΕΚ σε περιβαλλοντικά θέματα. Εκτός από αριθμό επιστημονικών εργασιών που έχει δημοσιεύσει, έχει ετοιμάσει και εκδώσει (2003) βιβλίο με τίτλο “Εγχειρίδιο Διαδικασίας Εκπόνησης και Αξιολόγησης Περιβαλλοντικών Μελετών- Ιστορικό και Εξέλιξη του Θεσμού στην Κύπρο”.

Για τρία χρόνια (2007-2009) διετέλεσε Διπλωματικός Σύμβουλος Περιβάλλοντος στις Βρυξέλλες, στην Μόνιμη Αντιπροσωπεία της Κύπρου στην Ευρωπαϊκή Ένωση όπου και συμμετείχε στις διαπραγματεύσεις σημαντικών οδηγιών που σχετίζονται με τη διαχείριση αποβλήτων, τη βιομηχανική ρύπανση καθώς και το πακέτο νομοθετημάτων κλιματικής αλλαγής. Συμμετοχές σε πολλά Συμβούλια Υπουργών Περιβάλλοντος και σε Ευρωπαϊκά Συμβούλια και ενεργή συμμετοχή, ως γενικός συντονιστής, της θεματικής περιβάλλοντος στην προεδρία της Κύπρου

Διορίστηκε στη θέση του Διευθυντή Τμήματος Περιβάλλοντος στις 3 Μαρτίου 2011.

Η Δρ Χρυστάλλα Στυλιανού έχει διπλωματούχος Πολιτικός Μηχανικός του Πανεπιστημίου Πατρών και κάτοχος M.Sc. στην Περιβαλλοντική Μηχανική από το Πανεπιστήμιο της Δυτικής Βιρτζίνια. Το 1994, της απονεμήθηκε διδακτορικό στη Μηχανική Επιστήμη από το Πανεπιστήμιο Southern Illinois στο Carbondale (SIU-C). Κατά τη διάρκεια μεταπτυχιακών σπουδών της εργάστηκε ως βοηθός λέκτορας ή βοηθός έρευνας. Με την ολοκλήρωση των σπουδών της εργάστηκε ως Επισκέπτης Επίκουρος Καθηγητής στο Τμήμα Πολιτικών Μηχανικών του SIU-C. Μετά τον επαναπατρισμό της ίδρυσε και ηγήθηκε ως διευθύντρια της εταιρείας W.S.A. EnviroQuality Engineering Consulting Ltd, για 6 χρόνια. Η εταιρεία προσέφερε συμβουλευτικές υπηρεσίες και εκπόνηση μελετών σχετικές με περιβαλλοντικά θέματα. Η Δρ Στυλιανού έχει ετοιμάσει και έχει συμμετάσχει σε μια σειρά μελετών εκτίμησης επιπτώσεων στο περιβάλλον, μελέτες σχετικά με την ανάπτυξη της περιβαλλοντικής επιθεώρησης, καθιέρωση του προτύπου ISO 14001 για Συστήματα Περιβαλλοντικής Διαχείρισης, αξιολόγηση της ικανότητας για την εφαρμογή των Οδηγιών της ΕΕ σχετικά με το Περιβάλλον στην Κύπρο, διαχείριση αποβλήτων και μελέτες του εδάφους και της ρύπανσης των υδάτων, κλπ

Τα τελευταία δεκατέσσερα χρόνια εργάζεται στο Τμήμα Περιβάλλοντος του Υπουργείου Γεωργίας, Αγροτικής Ανάπτυξης και Περιβάλλοντος. Είναι Ανώτερη Λειτουργός Περιβάλλοντος και είναι η Προϊστάμενη της Μονάδας Ελέγχου της Ρύπανσης υπεύθυνη για την εφαρμογή μιας σειράς οδηγιών σχετικά με τη διαχείριση των αποβλήτων, καθώς και την προστασία των υδάτων. Η Μονάδα εκτός από τις ευθύνες για την εφαρμογή των παραπάνω οδηγιών της ΕΕ (υποβολή εκθέσεων, προσδιορισμός των ζωνών προστασίας των υδάτων, επιτροπές κλπ), έχει την ευθύνη για την περιβαλλοντική αδειοδότηση και επιθεώρηση των βιομηχανικών εγκαταστάσεων, κτηνοτροφικών εκμεταλλεύσεων και εγκαταστάσεων διαχείρισης αποβλήτων.

Τα τελευταία πέντε χρόνια είναι η Εθνική Συντονίστρια της Κύπρου στο δίκτυο IMPEL (Σίμα για την εφαρμογή της Περιβαλλοντικής νομοθεσίας). Ήταν μέλος του Διοικητικού Συμβουλίου για 18 μήνες και έχει επιτυχώς οργανώσει τη Γενική Συνέλευση του IMPEL το Δεκέμβριο του 2012.

**ΔΗΛΩΣΗ ΣΥΜΜΕΤΟΧΗΣ**

**«Υποχρεώσεις επιχειρήσεων στη διαχείριση αποβλήτων, ευκαιρίες και προοπτικές»**

**«Ορθολογική διαχείριση εκσκαφών, κατασκευών και κατεδαφίσεων ΑΕΚΚ»**

**ΝΑ ΑΠΟΣΤΑΛΕΙ ΣΤΟΝ ΑΡ.ΦΑΞ: 22669459 μέχρι την Παρασκευή 31/04/2017**

Επιχείρηση:…………………………………………………….……………………….…………

Μέλος ΟΕΒ: Ναι [ ]  Όχι [ ]

Συμμετέχοντας: ………………………………………………………………………...………

Υπογραφή: …………………………………………….…………………………..…………….

Τηλέφωνο επικοινωνίας: …………………………………………………………………….

email: …………………………………………………………………………………..………….

**«Ενεργειακός Σχεδιασμός για το 2020 και το 2030 και ο ρόλος των Ανανεώσιμων Πηγών Ενέργειας στην Κύπρο»**

**«Σχέδια Χορηγιών για ΑΠΕ και ΕΞΕ, Πρόοδος και Μελλοντικοί σχεδιασμοί»**

Τετάρτη 26 Απριλίου 2017, 14.00 -15.30

Κεντρικά Γραφεία Ομοσπονδίας Εργοδοτών & Βιομηχάνων (ΟΕΒ), Αίθουσα Α, Λευκωσία

**Εισηγητές: Γιώργος Παρτασίδης, Ανδρέας Λιζίδης (Υπηρεσία Ενέργειας)**

Ο κ. Γιώργος Παρτασίδης είναι Ηλεκτρολόγος Μηχανικός (Master of Science in Electrical Engineering (MSc), 2004, Buffalo New York, State University. Η επαγγελματική του καριέρα ξεκίνησε το 2004 ως σύμβουλος μηχανικός και από το 2007 μέχρι σήμερα είναι λειτουργός βιομηχανικών εφαρμογών, στην Υπηρεσία Ενέργειας, Υπουργείο Ενέργειας, Εμπορίου, Βιομηχανίας και Τουρισμού.

Συντονιστής για θέματα Ενεργειακού Προγραμματισμού του Υπουργείου,  σε συνεργασία με άλλα Τμήματα και Υπηρεσίες. Επίσης, παρακολουθεί, συντονίζει τα θέματα ΑΠΕ και την υλοποίηση της Οδηγίας 2009/28/ΕΚ. Επίσης, εκπροσωπεί την Κύπρο στο Διεθνή Οργανισμό Ανανεώσιμων Πηγών Ενέργειας (IRENA). Συμμετέχει σε Ομάδες Εργασίας της ΕΕ και διάφορα Ευρωπαϊκά Προγράμματα με θέμα τις ΑΠΕ, Αποθήκευση Ενέργειας, Έξυπνα δίκτυα κ.α.



Ο κ. Αντρέας Λιζίδης είναι Μηχανολόγος Μηχανικός με Μάστερ στη Διοίκηση Επιχειρήσεων. Στα πρώτα του επαγγελματικά βήματα εργάστηκε ως μηχανολόγος μηχανικός σε εταιρεία μηχανολογικών εγκαταστάσεων και από το 2006 μέχρι σήμερα είναι λειτουργός βιομηχανικών εφαρμογών, στην Υπηρεσία Ενέργειας, Υπουργείο Ενέργειας, Εμπορίου, Βιομηχανίας και Τουρισμού.

Τα τελευταία δέκα χρόνια απασχολείται με τον τομέα των Ανανεώσιμων Πηγών Ενέργειας (ΑΠΕ) και την μεταφορά σε εθνικό δίκαιο των ευρωπαϊκών οδηγιών που σχετίζονται με τις ΑΠΕ. Την τελευταία διετία ασχολείται αποκλειστικά με τον σχεδιασμό και την εφαρμογή καθεστώτων στήριξης για προώθηση των ΑΠΕ και της Εξοικονόμηση Ενέργειας.

**ΔΗΛΩΣΗ ΣΥΜΜΕΤΟΧΗΣ**

**«Ενεργειακός Σχεδιασμός για το 2020 και το 2030 και ο ρόλος των Ανανεώσιμων Πηγών Ενέργειας στην Κύπρο»**

**«Σχέδια Χορηγιών για ΑΠΕ και ΕΞΕ, Πρόοδος και Μελλοντικοί σχεδιασμοί»**

**ΝΑ ΑΠΟΣΤΑΛΕΙ ΣΤΟΝ ΑΡ.ΦΑΞ: 22669459 μέχρι την Παρασκευή 17/03/2017**

Επιχείρηση:…………………………………………………….……………………….…………

Μέλος ΟΕΒ: Ναι [ ]  Όχι [ ]

Συμμετέχοντας: ………………………………………………………………………...………

Υπογραφή: …………………………………………….…………………………..…………….

Τηλέφωνο επικοινωνίας: …………………………………………………………………….

email: …………………………………………………………………………………..………….

**«Πρότυπο διαχείρισης ενέργειας ISO 500001 και ενεργειακοί έλεγχοι»**

Τετάρτη 10 Μαΐου 2017, 16.00 -17.30

Κεντρικά Γραφεία Ομοσπονδίας Εργοδοτών & Βιομηχάνων (ΟΕΒ), Αίθουσα Α, Λευκωσία

**Εισηγητής: Δρ Απόστολος Μιχόπουλος**

Ο Δρ. Απόστολος Μιχόπουλος είναι Διπλωματούχος Μηχανολόγος Μηχανικός (Dipl.-Ing./M.Eng.) του Αριστοτελείου Πανεπιστημίου της Θεσσαλονίκης (ΑΠΘ), κάτοχος Διδακτορικού τίτλου (Ph.D.) από το Τμήμα Μηχανολόγων Μηχανικών του ΑΠΘ και μεταπτυχιακού διπλώματος ειδίκευσης (M.Sc.) στη Διαχείριση Τεχνικών Έργων από το Ελληνικό Ανοικτό Πανεπιστήμιο. Έχει συμμετάσχει ως ερευνητής σε 22 ερευνητικά προγράμματα των Εργαστηρίων Παραβολικής Γεωμετρίας, Εφαρμοσμένης Θερμοδυναμικής, Κατασκευής Συσκευών Διεργασιών, Οικοδομικής και Φυσικής των Kτιρίων του ΑΠΘ και της Ομάδας Ενεργειακής και Περιβαλλοντικής Οικονομίας και Πολιτικής του Τεχνολογικού Πανεπιστημίου της Κύπρου (ΤΕΠΑΚ). Εργάστηκε επί μία δεκαετία (2003-2013) ως ελεύθερος επαγγελματίας ασκώντας το επάγγελμα του μηχανολόγου μηχανικού εκπονώντας ενεργειακές επιθεωρήσεις και σχέδια ενεργειακών αναβαθμίσεων για ιδιωτικούς και δημόσιους φορείς της Ελλάδος. Σήμερα, εργάζεται ως ερευνητής στην Ομάδα Ενεργειακής και Περιβαλλοντικής Οικονομίας και Πολιτικής (3ΕΡ) του ΤΕΠΑΚ στους τομείς των συστημάτων αβαθούς γεωθερμίας, της ενεργειακής ανάλυσης και της βελτίωσης της αποδοτικότητας των συσκευών και των διεργασιών. Την τελευταία τριετία διδάσκει επίσης στο προπτυχιακό και μεταπτυχιακό πρόγραμμα σπουδών του Τμήματος Επιστήμης και Τεχνολογίας Περιβάλλοντος του ΤΕΠΑΚ. Από το 2009 έχει συμμετάσχει ως εισηγητής σε περισσότερα από 65 σεμινάρια και ημερίδες κατάρτισης μηχανικών και τεχνιτών σε θέματα συστημάτων θέρμανσης, ψύξης, κλιματισμού, αερισμού, εφαρμογών ΑΠΕ, εξοικονόμησης ενέργειας, ενεργειακών επιθεωρήσεων και ελέγχων και ενεργειακής διαχείρισης. Έχει δημοσιεύσει 17 άρθρα σε επιστημονικά περιοδικά, 18 σε πρακτικά συνεδρίων, 26 σε τεχνικά περιοδικά, έχει συγγράψει επίσης 8 κεφάλαια σε βιβλία και έχει λάβει υποτροφίες έρευνας από το Ίδρυμα Κρατικών Υποτροφιών της Ελλάδας και την Κυπριακή Δημοκρατία. Είναι εκλεγμένο μέλος της American Society of Heating, Refrigerating, and Air-Conditioning Engineers (ASHRAE) και του European Technology Platform on Renewable Heating & Cooling, (RHC-Platform).

**ΔΗΛΩΣΗ ΣΥΜΜΕΤΟΧΗΣ**

**«Πρότυπο διαχείρισης ενέργειας ISO 500001 και ενεργειακοί έλεγχοι»**

**ΝΑ ΑΠΟΣΤΑΛΕΙ ΣΤΟΝ ΑΡ.ΦΑΞ: 22669459 μέχρι την Παρασκευή 05/05/2017**

Επιχείρηση:…………………………………………………….……………………….…………

Μέλος ΟΕΒ: Ναι [ ]  Όχι [ ]

Συμμετέχοντας: ………………………………………………………………………...………

Υπογραφή: …………………………………………….…………………………..…………….

Τηλέφωνο επικοινωνίας: …………………………………………………………………….

email: …………………………………………………………………………………..………….

**«Ασφάλεια και Υγεία σε εγκαταστάσεις συστημάτων ΑΠΕ και ΕΞΕ»**

Τετάρτη 24 Μαΐου 2017, 11.30 -13.00

Κεντρικά Γραφεία Ομοσπονδίας Εργοδοτών & Βιομηχάνων (ΟΕΒ), Αίθουσα Α, Λευκωσία

**Εισηγητής: Μιχάλης Ορφανίδης (Τμήμα Επιθεώρησης Εργασίας)**

Ο κ. Μιχάλης Ορφανίδης κατέχει πανεπιστημιακό δίπλωμα Batchelor of Engineering (B.Eng First Class Hons) στην Πολιτική Μηχανική από το City University of London και μεταπτυχιακό δίπλωμα Master of Business Administration (MBA) από το London Metropolitan Univesity. Από το 2004 έως το 2007 εργάστηκε ως Πολιτικός Μηχανικός στην εργοληπτική εταιρεία Χαρίλαος Αποστολίδης Δημόσια Λτδ. Ακολούθως, από το 2007 έως το 2010 εργάστηκε ως Λειτουργός Τυποποίησης στον Κυπριακό Οργανισμό Τυποποίησης. Από το 2010 μέχρι σήμερα εργάζεται στο Τμήμα Επιθεώρησης Εργασίας του Υπουργείου Εργασίας, Πρόνοιας και Κοινωνικών Ασφαλίσεων ως Λειτουργός Επιθεώρησης Εργασίας στον Κλάδο Μεταποίησης και Κατασκευών.

**ΔΗΛΩΣΗ ΣΥΜΜΕΤΟΧΗΣ**

**«Ασφάλεια και Υγεία σε εγκαταστάσεις συστημάτων ΑΠΕ και ΕΞΕ»**

**ΝΑ ΑΠΟΣΤΑΛΕΙ ΣΤΟΝ ΑΡ.ΦΑΞ: 22669459 μέχρι την Παρασκευή 19/05/2017**

Επιχείρηση:…………………………………………………….……………………….…………

Μέλος ΟΕΒ: Ναι [ ]  Όχι [ ]

Συμμετέχοντας: ………………………………………………………………………...………

Υπογραφή: …………………………………………….…………………………..…………….

Τηλέφωνο επικοινωνίας: …………………………………………………………………….

email: …………………………………………………………………………………..………….

**«EMAS – Σύστημα Οικολογικής Διαχείρισης και Ελέγχου της Ευρωπαϊκής Ένωσης (EMAS) και Οικολογικό σήμα Ecolabel»**

Τετάρτη 14 Ιουνίου 2017, 11.30 -13.00

Κεντρικά Γραφεία Ομοσπονδίας Εργοδοτών & Βιομηχάνων (ΟΕΒ), Αίθουσα Α, Λευκωσία

**Εισηγήτρια: Ναταλία Γεωργίου Τσάκαλου (Τμήμα Περιβάλλοντος)**

Η Ναταλία Γεωργίου, γεννήθηκε στη Λευκωσία και σπούδασε Γεωλογία στο Αριστοτέλειο Πανεπιστήμιο Θεσσαλονίκης και παράλληλα Διερμηνέας Ελληνικής Νοηματικής Γλώσσας. Εργάστηκε για επτά χρόνια σε μελετητικό γραφείο στη Θεσσαλονίκη, όπου ασχολήθηκε μεταξύ άλλων με την ετοιμασία χαρτών και μελετών με το σύστημα MAPINFO GIS, παράλληλα εκτελούσε καθήκοντα εκπαιδεύτριας σε διάφορες επιχειρήσεις και δημόσιους οργανισμούς με τους οποίους συνεργαζόταν το γραφείο. Από το 2006 εργάζεται στο Τμήμα Περιβάλλοντος του Υπουργείου Γεωργίας, Αγροτικής Ανάπτυξης και Περιβάλλοντος στην Κύπρο, όπου ασχολήθηκε αρχικά με το πρόγραμμα ανακύκλωσης του Υπουργείο και από το 2010 είναι το άτομο επικοινωνίας για τις Πράσινες Δημόσιες Συμβάσεις στην Κύπρο (μέλος στο GPP Advisory Group), καθώς και για το Ευρωπαϊκό Οικολογικό Σήμα EU Ecolabel και συμμετέχει σε συναντήσεις σε ευρωπαϊκό επίπεδο (EUEB, Competent Bodies, Regulatory Committee) . Από το 2014, είναι υπεύθυνη επίσης για το Ευρωπαϊκό σύστημα οικολογικής διαχείρισης και οικολογικού ελέγχου EU EMAS και μέλος στο EMAS Committee και EMAS Competent Bodies. Συμμετέχει σε διάφορα ευρωπαϊκά προγράμματα που έχουν σχέση με τις Πράσινες Δημόσιες Συμβάσεις και το EMAS. Είναι Επιθεωρήτρια σύμφωνα με τον Νόμο για την Απονομή του Οικολογικού Σήματος, μέλος στην Εθνική Επιτροπή του Green Key, συμμετέχει σε επιτροπές αξιολόγησης προσφορών του Γενικού Λογιστηρίου και άλλα. Αξιολογεί επίσης περιβαλλοντικές μελέτες για διάφορες αναπτύξεις, σύμφωνα με τον Νόμο περί εκτίμησης των επιπτώσεων στο περιβάλλον από ορισμένα έργα.

**ΔΗΛΩΣΗ ΣΥΜΜΕΤΟΧΗΣ**

**«EMAS – Σύστημα Οικολογικής Διαχείρισης και Ελέγχου της Ευρωπαϊκής Ένωσης (EMAS) και Οικολογικό σήμα Ecolabel»**

**ΝΑ ΑΠΟΣΤΑΛΕΙ ΣΤΟΝ ΑΡ.ΦΑΞ: 22669459 μέχρι την Παρασκευή 09/06/2017**

Επιχείρηση:…………………………………………………….……………………….…………

Μέλος ΟΕΒ: Ναι [ ]  Όχι [ ]

Συμμετέχοντας: ………………………………………………………………………...………

Υπογραφή: …………………………………………….…………………………..…………….

Τηλέφωνο επικοινωνίας: …………………………………………………………………….

email: …………………………………………………………………………………..………….

**«Απαιτήσεις για την ενεργειακή απόδοση- Εθνική Νομοθεσία»**

**«Εθνικό Σχέδιο Δράσης Ενεργειακής Απόδοσης»**

Τετάρτη 21 Ιουνίου 2017, 13.30 -15.00

Κεντρικά Γραφεία Ομοσπονδίας Εργοδοτών & Βιομηχάνων (ΟΕΒ), Αίθουσα Α, Λευκωσία

**Εισηγητές: Κατερίνα Πιριπίτση, Ευάγγελος Στουγιάννης (Υπηρεσία Ενέργειας)**

Η κα. Κατερίνα Πιριπίτση εργάζεται ως λειτουργός στην Υπηρεσία Ενέργειας του Υπουργείου Ενέργειας, Εμπορίου, Βιομηχανίας και Τουρισμού από το 2008. Έχει το γενικό συντονισμό για την εφαρμογή της Ευρωπαϊκής και Εθνικής Νομοθεσίας για την ενεργειακή απόδοση στην Κύπρο, τον εθνικό προγραμματισμό και την παρακολούθηση των εθνικών στόχων και υποχρεώσεων για την ενεργειακή απόδοση. Επιπλέον συντονίζει την υλοποίηση ευρωπαϊκών προγραμμάτων διασυνοριακής συνεργασίας στον τομέα της εξοικονόμησης ενέργειας και συντονίζει θέματα στρατηγικού προγραμματισμού και προϋπολογισμού στην Υπηρεσία Ενέργειας. Εκπροσωπεί την Κύπρο ως εθνικός εμπειρογνώμονας στην επιτροπή παρακολούθησης εφαρμογής της Οδηγία 2012/27/ΕΕ για την ενεργειακή απόδοση που αποτελείται από τα κράτη μέλη και την Ευρωπαϊκή Επιτροπή και αποτελεί εθνικό συντονιστή στο πρόγραμμα “Concerted Action EED”, που στόχο έχει την ανταλλαγή τεχνογνωσίας μεταξύ Ευρωπαίων εμπειρογνωμόνων στον τομέα της ενεργειακής απόδοσης. Στο παρελθόν έχει εργαστεί ως μηχανικός, στον τομέα δυναμικής προσομοίωσης πετροχημικών εγκαταστάσεων στην εταιρεία Hyperion Systems Engineering Ltd (2001-2005) και στο Τμήμα Γεωλογικής Επισκόπησης, στον κλάδο περιβαλλοντικής Γεωλογίας και χημείας (2005-2008). Έχει σπουδάσει Χημικός Μηχανικός (BSc, MSc) στο Αριστοτέλειο Πανεπιστήμιο Θεσσαλονίκης και Διοίκηση Επιχειρήσεων (ΜΒΑ) στο Πανεπιστήμιο Λευκωσίας, με εξειδίκευση σε θέματα διοίκησης θεμάτων ενέργειας και υδρογονανθράκων.

Ο κ. Ευάγγελος Στουγιάννης έχει σπουδάσει Control Systems Engineering (BSc, MSc) στο Πανεπιστήμιο του Sheffield του Ηνωμένου Βασιλείου. Κατά την περίοδο 2004-2007 εργάστηκε ως μηχανικός σε εταιρία κατασκευής φίλτρων οχημάτων και στον κατασκευαστικό τομέα.

Από το 2007 μέχρι σήμερα εργάζεται στην Υπηρεσία Ενέργειας του Υπουργείου Ενέργειας, Εμπορίου, Βιομηχανίας και Τουρισμού.

Τα σημαντικότερα καθήκοντα του στην Υπηρεσία Ενέργειας σχετίζονται με την εφαρμογή της Ευρωπαϊκής Οδηγίας για την Ενεργειακή Απόδοση, την ετοιμασία και συγγραφή των Εθνικών Σχεδίων Ενεργειακής Απόδοσης της Κύπρου και συμμετέχει στην υλοποίηση ευρωπαϊκών προγραμμάτων διασυνοριακής συνεργασίας (Ελλάδα – Κύπρος) στον τομέα της εξοικονόμησης ενέργειας. Επιπλέον εκπροσωπεί την Κύπρο σε διάφορα συνέδρια του εξωτερικού σε θέματα εξοικονόμησης ενέργειας. Τέλος διαθέτει μεγάλη εμπειρία στην ετοιμασία εγγράφων διαγωνισμού και στη διαχείριση δημοσίων συμβάσεων.

**ΔΗΛΩΣΗ ΣΥΜΜΕΤΟΧΗΣ**

**«Απαιτήσεις για την ενεργειακή απόδοση- Εθνική Νομοθεσία»**

**«Εθνικό Σχέδιο Δράσης Ενεργειακής Απόδοσης»**

**ΝΑ ΑΠΟΣΤΑΛΕΙ ΣΤΟΝ ΑΡ.ΦΑΞ: 22669459 μέχρι την Παρασκευή 16/06/2017**

Επιχείρηση:…………………………………………………….……………………….…………

Μέλος ΟΕΒ: Ναι [ ]  Όχι [ ]

Συμμετέχοντας: ………………………………………………………………………...………

Υπογραφή: …………………………………………….…………………………..…………….

Τηλέφωνο επικοινωνίας: …………………………………………………………………….

email: …………………………………………………………………………………..………….